TSR ตั้งบ.ร่วมทุนในลาว ลุยธุรกิจจำหน่ายเครื่องกรองน้ำ-ผลิตภัณฑ์ที่เกี่ยวข้อง
TSR ตั้งบริษัทร่วมทุน “ทีเอสอาร์ ลาว” ในลาว ลุยธุรกิจจัดจำหน่ายเครื่องกรองน้ำ-ผลิตภัณฑ์ที่เกี่ยวข้อง-เครื่องใช้ไฟฟ้าทุนจดทะเบียน 8 พันล้านกีบ หรือประมาณ 34.80 ล้านบาท
21 ธ.ค. 2559

นายวิรัช วงศ์นิรันดร์ กรรมการผู้จัดการ บริษัทเธียรสุรัตน์ จำกัด (มหาชน) หรือ TSR เปิดเผยว่า บริษัทร่วมทุนในสาธารณรัฐประชาธิปไตยประชาชนลาว ได้ดำเนินการจดทะเบียนบริษัทเป็นที่เรียบร้อยแล้ว ชื่อ บริษัท ทีเอสอาร์ ลาว จำกัด (TSR Lao Co.Ltd.) ประกอบธุรกิจจัดจำหน่ายเครื่องกรองน้ำและผลิตภัณฑ์ที่เกี่ยวข้อง และเครื่องใช้ไฟฟ้า ทุนจดทะเบียน 8,000 ล้านกีบ หรือประมาณ 34.80 ล้านบาท เป็นหุ้นจำนวน 4 ล้านหุ้น หรือหุ้นละ 2,000 กีบ โดย TSR ถือ 49% กลุ่มบริษัท เจบี ถือ 51%